Mo go Genesise 6:3, re bala jaana: “Moya wa me ga o kitla o itshokela motho ka bosakhutleng ka gore le ene ke nama. Ka jalo malatsi a gagwe a tla fitlha go dingwaga di le lekgolo le masome a mabedi.” A Jehofa o ne a raya gore motho o ne a tla tshela fela dingwaga di le 120? Mme gone, a go tsere Noa dingwaga tseo go rera ka Morwalela o o neng o tla? REPABOLIKI ya Tuva e e kwa Russia e mo karolong e e kwa borwa thata ya Siberia mme Mongolia e kafa borwa le kafa botlhaba jwa yone. Batho ba bantsi kwa Tuva ba nna mo mafelong a a kgakala a go leng thata go isa molaetsa wa Bogosi kwa go one. Le fa go ntse jalo, mo nakong e e fetileng, setlhopha sa batho se ne sa tsaya mosepele go tswa kwa dikarolong tse di farologaneng tse di kafa ntle ga Tuva go ya Kyzyl, e e leng motsemoshate wa teng, go ya seminareng. Maria, mmulatsela mongwe kwa Kyzyl, o ne a utlwalela gore batho bano ba ne ba gorogile, mme o ne a lemoga gore seno e ne e le tshono ya gore a rerele batho bano ba ba ka tswang ba utlwa dikgang tse di molemo ka sewelo.